NÁRODNÁ RADA SLOVENSKEJ REPUBLIKY

IV. volebné obdobie

–––––––––––––––––––––––––––––––––––––––––––––––––––––––––––––––––––––––––––

# N á v r h

**Zákon**

z ..................... 2008,

 **ktorým sa zrušuje zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov**

Národná rada Slovenskej republiky sa uzniesla na tomto zákone:

**Čl.I.**

# § 1

 Zrušuje sa zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení zákona č. 110/2003 Z. z., zákona č. 610/2004 Z. z., zákona č. 309/2005 Z. z. a zákona č. 219/2006 Z. z.

§ 2

 (1) Ústav pamäti národa (ďalej len „ústav“) vstupuje 1. januára 2009 do likvidácie.

 (2) Na likvidáciu ústavu sa primerane vzťahujú ustanovenia osobitného predpisu,1) ak tento zákon neustanovuje inak.

 (3) Likvidátora ústavu určí súd, v ktorého územnom obvode má ústav sídlo.

 (4) Dokumenty ústavu2) prechádzajú k 31. decembru 2008 do vlastníctva Slovenskej republiky v správe Vojenského historického ústavu.

 (5) Funkčné obdobie orgánov ústavu skončí 1. januára 2009.

––––––––––––––––––––––––––––––

1) § 70 až 75a zákona č. 513/1991 Zb. Obchodný zákonník v znení neskorších predpisov.

2) § 1 písm. b) a § 2 písm. f) zákona č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení neskorších predpisov.

**Čl. II.**

§ 3

 Tento zákon nadobúda účinnosť 1. januára 2009 okrem § 2 ods. 4, ktorý nadobúda účinnosť 31. decembra 2008.